C 498/30
LT
Europos Sąjungos oficialusis leidinys
2022 12 30
Europos regionų komiteto nuomonė „Miestų ir regionų struktūrinės įtraukties į UNFCCC COP27 link“ (2022/C 498/06)
Pranešėjas (-a)
Alison GILLILAND (IE/PES), Dublino miesto savivaldybės tarybos narė
Pamatinis dokumentas
Perspektyvinė nuomonė
POLITINĖS REKOMENDACIJOS EUROPOS REGIONŲ KOMITETAS (RK)
Operatyviai ir dideliu mastu reaguodamas į ekstremalią klimato kaitos situaciją, veiksmingai derindamas prisitaikymo prie klimato kaitos ir jos švelninimo priemones ir imdamasis daugiapakopių veiksmų, 1. reiškia susirūpinimą dėl Tarpvyriausybinės klimato kaitos komisijos (IPCC) šeštosios vertinimo ataskaitos išvadų, kuriose pabrėžiama, kokią didelę žalą ekosistemoms visame pasaulyje sukėlė klimato pavojai, o tai tik patvirtina, kad daugelis klimato kaitos padarinių jau yra neatitaisomi; atkreipia dėmesį į ataskaitoje pateiktus įrodymus, kuriais pabrėžiama, kad dabartinės prisitaikymo prie klimato kaitos priemonės dažnai yra neveiksmingos dėl nepakankamo finansavimo ir prasto planavimo ir kad šią problemą būtų galima spręsti taikant įtraukesnį valdymą; 2. pabrėžia, kad IPCC ataskaitose vietos ir regionų valdžios institucijos pripažįstamos pagrindiniais subjektais įgyvendinant prisitaikymo prie klimato kaitos ir jos švelninimo sprendimus; dar kartą nurodo, kad vietos ir regionų valdžios institucijos įgyvendina 70 proc. klimato kaitos švelninimo priemonių ir 90 proc. prisitaikymo prie klimato kaitos politikos priemonių (1); pabrėžia, kad sprendimai turi būti priimami bendradarbiaujant su vietos ir regionų valdžios institucijomis kaip tiesioginis atsakas į klimato kaitą, kuri kelia grėsmę mažoms savivaldybėms, miestams ir jų regionams konkrečiomis klimato sąlygomis; pabrėžia, kad daugiau nei milijardas žmonių, gyvenančių žemumose esančiose gyvenvietėse, susiduria su tokiais pavojais, kaip jūros lygio kilimas, krantų nusėdimas ar potvyniai, o 350 milijonų miestų gyventojų visame pasaulyje patiria vandens trūkumo grėsmę; 3. atsižvelgdamas į tai, primena COP26 susitarimą toliau dėti pastangas, kad temperatūra nepakiltų daugiau kaip 1,5 oC, palyginti su ikipramoninio laikotarpio lygiu (2), ir ragina greičiau įgyvendinti klimato politikos veiksmus, kartu stiprinti finansinę paramą ir gaires vietos ir regionų valdžios institucijoms; 4. dar kartą ragina Jungtinių Tautų bendrąją klimato kaitos konvenciją (UNFCCC) bendradarbiauti su JT biologinės įvairovės konvencija (UNCBD) ir JT vystymosi programa (UNDP) siekiant sukurti nuoseklią poveikio klimatui neutralumo ir atsparumo, biologinės įvairovės apsaugos ir darnaus vystymosi sistemą, vengiant strategijų dubliavimosi; palankiai vertina Edinburgo deklaraciją dėl pasaulinės biologinės įvairovės programos po 2020 m.
(3), kuri yra įtraukus veiksmų visais valdžios lygmenimis pavyzdys; 5. pakartoja, kad ES atlieka vadovaujamąjį vaidmenį ir, įgyvendindama Europos žaliąjį kursą, siekia tapti pirmuoju neutralaus poveikio klimatui žemynu; pabrėžia, kad svarbu didinti ES pastangas veiksmingai pasiekti ES 2050 m. poveikio klimatui neutralumo tikslą, kartu sistemingai įgyvendinant žalos nedarymo principą, stengiantis išvengti susisaistymo su iškastiniu kuru ir anglies dioksido nutekėjimo; palankiai vertina Europos klimato teisės akto, Pasirengimo įgyvendinti
(1) (2) (3)
Europos regionų komiteto rezoliucija „Žaliasis kursas bendradarbiaujant su vietos ir regionų valdžios institucijomis“ (OL C 79, 2020 3 10, p. 1).
Glazgo klimato paktas, 15 dalis.
Edinburgo deklaracija dėl pasaulinės biologinės įvairovės sistemos po 2020 m.